മുല്ലപ്പെരിയാര് ഡാമുമായി ബന്ധപ്പെട്ട പൊതുതാത്പര്യ ഹര്ജികള് സുപ്രീംകോടതിയില് ന്യൂഡല്ഹി: മുല്ലപ്പെരിയാര് ഡാമുമായി ബന്ധപ്പെട്ട പൊതുതാത്പര്യ ഹര്ജികള് 251021 തിങ്കളാഴ്ച സുപ്രിംകോടതി പരിഗണിക്കും. ഡാമിലെ നിലവിലെ ജലനിരപ്പ് സംസ്ഥാന സര്ക്കാര് സുപ്രീംകോടതിയെ അറിയിക്കും. അണക്കെട്ടിന്റെ ബലപ്പെടുത്തല് നടപടികളില് തമിഴ്നാട് വീഴ്ച വരുത്തിയെന്നാണ് ഹര്ജി. കരാര് ലംഘനമുണ്ടെന്ന പാട്ടക്കരാര് റദ്ദാക്കണമെന്നും ഹര്ജിയില് ആവശ്യപ്പെടുന്നു. സുരക്ഷയ്ക്കായുള്ള മേല്നോട്ട സമിതി ഉത്തരവാദിത്തം നിര്വഹിക്കുന്നില്ലെന്നാണ് രണ്ടാമത്തെ ഹര്ജി. ജസ്റ്റിസ് എ എം ഖാന്വില്ക്കര് അധ്യക്ഷനായ ബെഞ്ചാണ് രണ്ട് ഹര്ജികളും പരിഗണിക്കുന്നത്. മുല്ലപ്പെരിയാര് ഡാമിലെ നിലവിലെ ജലനിരപ്പ് 136. 90 അടിയാണ്. 142 അടിയാണ് സുപ്രീംകോടതി നിജപ്പെടുത്തിയിരിക്കുന്ന ജലനിരപ്പ്. 142 മുഖ്യമന്ത്രിഅടിയിലെത്തിയാല് ഷട്ടറുകള് ഉയര്ത്താന് സാധ്യതയുണ്ട്. സെക്കന്ഡില് 3025 ഘനയടി വെള്ളമാണ് ഒഴുകിയെത്തുന്നത്. അതില് 2150 ഘനയടി വെള്ളമാണ് തമിഴ്നാട് കൊണ്ടുപോകുന്നത്. അതിനിടെ ഡാമില് ജലനിരപ്പ് ഉയരുന്ന സാഹചര്യത്തില് കൂടുതല് വെള്ളം കൊണ്ടുപോകണമെന്നാവശ്യപ്പെട്ട് മുഖ്യമന്ത്രി പിണറായി വിജയന് തമിഴ്നാട് മുഖ്യമന്ത്രിക്ക് കത്തയച്ചു. നിലവിലെ അളവില് നീരൊഴുക്ക് തുടര്ന്നാല് ഡാമിലെ ജലനിരപ്പ് അതിവേഗം ഉയരാനാണ് സാധ്യത. ഷട്ടറുകള് തുറക്കേണ്ടിവന്നാല് 24 മണിക്കൂര് മുന്പ് അറിയിക്കണമെന്നും കത്തില് ആവശ്യപ്പെട്ടിട്ടുണ്ട്.